iPhone spolupracuje s iCloudom, Microsoft Exchange a ďalšími populárnymi službami, ktoré na internete poskytujú email, kontakty a kalendáre.
Bezplatný iCloud účet si môžete nastaviť pri úvodnom nastavení iPhonu, prípadne si ho môžete nastaviť neskôr v Nastaveniach. Viac v časti iCloud.
Nastavenie účtu: Prejdite do Nastavenia > Mail, kontakty, kalendáre > Pridať účet. Ak nastavujete iCloud účet, môžete to spraviť aj v Nastavenia > iCloud.
Kontakty môžete pridávať aj pomocou LDAP alebo CardDAV účtu v prípade, že túto službu podporuje vaša firma alebo organizácia. Viac v časti Pridávajte kontakty.
Môžete si pridávať kalendáre pomocou kalendárového účtu CalDAV a odoberať kalendáre iCalendar (.ics), prípadne ich importovať z aplikácie Mail. Viac v časti Používajte viacero kalendárov.